Projekts

**Ogres novada pašvaldības saistošo noteikumu Nr.\_\_\_/2023 “Pašvaldības stipendijas piešķiršanas kārtība studējošajiem, kuri iegūst sociālā darba veikšanai nepieciešamo profesionālo kvalifikāciju” paskaidrojuma raksts**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums
 | Saistošo noteikumu projekts “Pašvaldības stipendijas piešķiršanas kārtība studējošajiem, kuri iegūst sociālā darba veikšanai nepieciešamo profesionālo kvalifikāciju” (turpmāk – saistošo noteikumu projekts) nosaka kārtību, kādā Ogres novada pašvaldības (turpmāk – pašvaldība) budžetā paredzēto līdzekļu ietvaros piešķir stipendijas studējošajam, kurš studē valsts akreditētā augstākās izglītības studiju programmā, kurā iegūst sociālajam darbam nepieciešamo profesionālo kvalifikāciju (turpmāk – studiju programma) un veic sociālo darbu kādā no pašvaldības iestādēm. Stipendijas piešķiršanas mērķis ir piesaistīt kvalificētus darbiniekus sociālā darba veikšanai pašvaldības iestādēs darbaspēka deficīta apstākļos, ņemot vērā, ka visā Latvijā jau ilgstoši trūkst sociālā darba speciālistu. Šobrīd Ogres novada Sociālajā dienestā ir vakantas sešas sociālā darbinieka amata vietas.Saistošo noteikumu projekts nosaka stipendijas pretendenta atlases kārtību, tam izvirzāmās prasības, stipendijas piešķiršanas un izmaksas kārtību, kā arī nosacījumus stipendijas saņēmējam.Stipendiju var saņemt pilna vai nepilna laika klātienes studiju programmās bakalaura vai maģistra studiju līmeņa studējošais, kurš veic sociālo darbu kādā no pašvaldības iestādēm.Saistošo noteikumu projektā noteikts, ka stipendijas apmērs ir EUR 200 (divi simti *euro*) mēnesī, ko studējošais saņem pēc normatīvajos aktos noteikto nodokļu samaksas. Plānots, ka visus nodokļu izdevumus par stipendiju segs no pašvaldības budžeta līdzekļiem. Paredzēts, ka stipendija tiek izmaksāta visa mācību gada garumā, izņemot laiku, kad pēc iesniegtā studiju grafika ir noteikts vasaras brīvlaiks.  |
| 1. Fiskālā ietekme uz pašvaldības budžetu
 | Prognozējamā ietekme uz Pašvaldības budžetu, ja Pašvaldības dome izlemtu piešķirt stipendijas 3 studējošajiem, ir EUR 6000 gadā, ja plānotais izmaksājamās stipendijas apmērs – 200 *euro* mēnesī 3 studentiem, stipendiju paredzēts izmaksāt 10 mēnešus gadā (200 *euro* x 10 mēneši = 2000 *euro*/gadā vienam studentam; 2000 *euro* x 3 studenti = 6000 *euro*).Savukārt, ja tiek paredzēts piešķirt stipendijas 6 studējošajiem, tad EUR 12000 gadā, ja plānotais izmaksājamās stipendijas apmērs – 200 *euro* mēnesī 6 studentiem, stipendijas paredzēts izmaksāt 10 mēnešus gadā (200 *euro* x 10 mēneši = 2000 *euro*/gadā vienam studentam; 2000 *euro* x 6 studenti = 12000 *euro*).  |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci
 | 3.1. Sociālā ietekme – Nav;3.2. Ietekme uz vidi – nav;3.3. Ietekme uz iedzīvotāju veselību – nav;3.4. Ietekme uz uzņēmējdarbības vidi – nav;3.5. Ietekme uz konkurenci – nav. |
| 1. Ietekme uz administratīvajām procedūrām un to izmaksām
 | Galvenie procedūras posmi un privātpersonām veicamās darbības noteiktas Saistošo noteikumu projektā.Administratīvo procedūru izmaksas nav paredzētas. |
| 1. Ietekme uz pašvaldības funkcijām un cilvēkresursiem
 | Saistošo noteikumu īstenošana neietekmē Pašvaldībai pieejamos cilvēkresursus. Saistošie noteikumi nosaka kārtību, kādā izveido stipendiju piešķiršanas komisiju piecu cilvēku sastāvā, nosakot arī komisijas priekšsēdētāju un sekretāru. |
| 1. Informācija par izpildes nodrošināšanu
 | Saistošo noteikumu izpildei nav nepieciešams veidot jaunas institūcijas un/vai jaunas darba vietas.  |
| 1. Prasību un izmaksu samērīgums pret ieguvumiem, ko sniedz mērķa sasniegšana
 | Saistošie noteikumi ir piemēroti iecerētā mērķa sasniegšanas nodrošināšanai un paredz tikai to, kas ir vajadzīgs minētā mērķa sasniegšanai. Pašvaldības izraudzītie līdzekļi ir leģitīmi un rīcība ir atbilstoša augstākiem normatīviem aktiem. |
| 1. Izstrādes gaitā veiktās konsultācijas ar privātpersonām un institūcijām
 | Saskaņā ar Pašvaldību likuma 46.panta trešo daļu saistošo noteikumu projekts un to paskaidrojuma raksts tiks publicēts pašvaldības tīmekļvietnē sabiedrības viedokļa noskaidrošanai.(sadaļa tiks papildināta pēc publicēšanas sabiedrības viedokļa noskaidrošanai pēc termiņa beigām, apkopojot viedokļus un priekšlikumus). |

Domes priekšsēdētājs Egils Helmanis